CELEX: 62020CN0534
Language: lv
Date: 2020-10-21 00:00:00
Title: Lieta C-534/20: Lūgums sniegt prejudiciālu nolēmumu, ko 2020. gada 21. oktobrī iesniedza Bundesarbeitsgericht (Vācija) – Leistritz AG/LH

25.1.2021   
            
            
               LV
            
            
               Eiropas Savienības Oficiālais Vēstnesis
            
            
               C 28/22
            
         
      Lūgums sniegt prejudiciālu nolēmumu, ko 2020. gada 21. oktobrī iesniedza Bundesarbeitsgericht (Vācija) – Leistritz AG/LH
      (Lieta C-534/20)
      (2021/C 28/34)
      Tiesvedības valoda – vācu
      
         Iesniedzējtiesa
      
      
         Bundesarbeitsgericht
      
      
         Pamatlietas puses
      
      
         Prasītāja: Leistritz AG
      
      
         Atbildētāja: LH
      
         Prejudiciālie jautājumi
      
      
                  1)
               
               
                  Vai Regulas (ES) 2016/679 (Vispārīgā datu aizsardzības regula; turpmāk tekstā – “VDAR”) (1) 38. panta 3. punkta otrais teikums ir interpretējams tādējādi, ka tam ir pretrunā valsts tiesību norma kā šajā gadījumā Bundesdatenschutzgesetz [Federālā Datu aizsardzības likuma] 38. panta 1. un 2. punkts apvienojumā ar 6. panta 4. punkta otro teikumu, kas nosaka, ka parasts terminētais darba tiesisko attiecību uzteikums, ko datu aizsardzības speciālistam izsaka datu pārzinis kā darba devējs, nav pieļaujams, turklāt neatkarīgi no tā, vai tas tiek izteikts saistībā ar viņa uzdevumu izpildi?
                  Ja atbilde uz pirmo jautājumu ir apstiprinoša:
               
            
                  2)
               
               
                  Vai šāda valsts tiesību norma ir pretrunā VDAR 38. panta 3. punkta otrajam teikumam arī tad, ja datu aizsardzības speciālista iecelšana nav obligāta saskaņā ar VDAR 37. panta 1. punktu, bet tikai saskaņā ar dalībvalsts tiesību aktiem?
                  Ja atbilde uz pirmo jautājumu ir apstiprinoša:
               
            
                  3)
               
               
                  Vai VDAR 38. panta 3. punkta otrajam teikumam ir pietiekams juridiskais pamats, it īpaši, ciktāl tas aptver datu aizsardzības speciālistus, kuri ir darba tiesiskajās attiecībās ar pārzini?
               
            
         (1)  Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (OV 2016, L 119, 1. lpp.).